20/08/2015 | Administración LocalMunicipal
Santiago de Compostela
Secretaría Xeral
Bases da convocatoria de subvencións a asociacións veciñais sen ánimo de lucro (xunta de goberno S/31.7.2015)

ANUNCIO A Xunta de Goberno da cidade de Santiago de Compostela, na súa sesión do 31 de xullo de 2015, aprobou as bases da convocatoria de subvencións a asociacións veciñais, que se publican para os efectos oportunos: 1.- OBXECTO E FINALIDADE DA CONVOCATORIA: Esta convocatoria de subvencións ten por obxecto establecer as normas para a concesión, en réxime de concorrencia competitiva, de axudas económicas ás asociacións de veciños, constituídas como tales, e con ámbito de actuación no Concello de Santiago, para o desenvolvemento de actividades e programas de interese xeral durante o exercicio 2015. Para os efectos desta convocatoria, considéranse subvencionables os gastos necesarios para o desenvolvemento de actividades de interese xeral para os cidadáns que se sinalan na base 5 e que se encadren nas seguintes categorías: • Programas e actividades que favorezan a participación entre a veciñanza • Gastos de funcionamento necesarios para o cumprimento dos fins propios das asociacións e para o desenvolvemento das actividades obxecto de subvención. Exclusións.- Quedan excluídas do ámbito de aplicación desta convocatoria as seguintes actividades: 1. As que obteñan subvención por parte de outra Concellaría e as que, pola súa natureza ou obxectivo, poidan acollerse a outras convocatorias de subvención realizadas polo Concello de Santiago de Compostela ou non se encadren dentro do ámbito de actuación do departamento de Relacións Veciñais.2. As que, a xuízo da Comisión Avaliadora que se define na base 9, teñan escasa relevancia e/ou carezan de interese xeral. A finalidade destas subvencións é o fomento do movemento asociativo da cidade.2.- CONTÍA. A contía total que se destina a esta finalidade é de 64.800,00 € con cargo á aplicación orzamentaria 090 33404 48901. As contías individuais terán as limitacións que se recollen na base 5.3.- SOLICITANTES. REQUISITOS. Poderán acollerse a esta convocatoria todas as asociacións veciñais do municipio de Santiago de Compostela que cumpran os seguintes requisitos: 1. Figurar inscritas no Rexistro Municipal de Asociacións do Concello de Santiago, con anterioridade á publicación desta convocatoria, e ter actualizados os seus datos no citado Rexistro, consonte co que dispón o artigo 17 do Regulamento de Participación Cidadá. 2. Estar ao corrente das súas obrigas fiscais coa Axencia Estatal da Administración Tributaria, a Tesourería Territorial da Seguridade Social, a Comunidade Autónoma de Galicia e co Concello de Santiago de Compostela.3. Non estar incursas en ningunha das prohibicións para obter a condición de beneficiario das subvencións previstas no artigo 10 da Lei 9/2007, do 13 de xuño, de subvencións de Galicia.4.- OBRIGAS DOS BENEFICIARIOS. Os beneficiarios das subvencións estarán obrigados ao cumprimento das disposicións que sinala o artigo 11 da Lei 9/2007, do 13 de xuño, de subvencións de Galicia e as que, especificamente se relacionan a seguir a) Cumprir co obxectivo das actividades obxecto da subvención b) Xustificar o cumprimento da finalidade da actividade obxecto da concesión da subvención. c) Someterse ás actuacións de comprobación e control dos órganos competentes e achegar a información que se lle requira. d) Comunicarlle ao Concello a solicitude e obtención de outras subvencións, axudas, ingresos ou recursos que financien as actividades subvencionadas. Esta comunicación deberá efectuarse cando se realice a solicitude ou se coñeza a concesión e, en todo caso, con anterioridade á xustificación da subvención que se conceda. e) Non modificar a programación das actividades sen coñecemento e autorización expresa da comisión avaliadora que se sinala no punto 9. f) Facer constar en toda a publicidade e difusión do programa subvencionado a colaboración do Concello, na forma que este estableza. g) Comunicarlle á Concellaría de Relacións Veciñais as datas e lugares definitivos das actividades. Destas obrigas responderán as asociacións solicitantes a través dos seus representantes legais, que serán os que asinen a solicitude. Se houbese cambios na citada representación, deberán comunicarllo ao departamento de Relacións Veciñais. Os novos representantes subrogaranse nas obrigas indicadas nesta convocatoria.5.- GASTOS SUBVENCIONABLES.5.1 Considéranse gastos subvencionables os que, de maneira indubidable, respondan á natureza da actividade subvencionada, Serán subvencionables os gastos correntes necesarios para o desenvolvemento de actividades de interese xeral para os cidadáns, que sexan realizadas e efectivamente pagadas entre o 1 de xaneiro de 2015 e a data límite de xustificación establecida na base 12 desta convocatoria: 1. Gastos de actividades • Actuacións de carácter formativo-educativo (cursos de formación orientados a todas as idades, charlas, coloquios, conferencias.) • Actividades de carácter cultural, lúdico e tradicional, como excursións, entroido, magostos, festas de San Xoán, etc. • Actividades de carácter informativo (publicacións periódicas propias da asociación). • Montaxe e desmontaxe de palcos e carpas destinadas á realización das actividades. • Aluguer de material para as actividades. • Seguros de responsabilidade civil vinculados á realización das actividades.2. Gastos de funcionamento. Estes gastos non poderán superar o 20% dos gastos de actividades sinalados no punto anterior: • Pequenos arranxos e gastos de mantemento e conservación no local sociocultural municipal que usa a asociación( derivados do uso da asociación), e gastos de mantemento e conservación (auga, gas, electricidade, teléfono, combustible, material de limpeza, pequenos arranxos.) no caso de que sexa un local de titularidade da asociación de veciños. • Gastos do teléfono móbil da asociación. • Material funxible (folios, grampas, lapis.) 5.2.- Non serán obxecto de subvención os gastos inventariables nin os gastos estruturais das entidades beneficiarias, como poden ser as nóminas de persoal.5.3.-O importe subvencionable será, como máximo, o 80% do orzamento de gastos que se detalle no formulario de solicitude ANEXO I, cun máximo subvencionable de 1.900,00 € por solicitude.5.4.-Os gastos de funcionamento obxecto de subvención non poderán superar o 20% dos gastos derivados da realización de actividades.5.5.-Se a suma das subvencións outorgables a quen reúna os requisitos para acceder ás axudas, fora superior ao crédito orzamentario previsto na base 2, prorratearase a contía sinalada entre os beneficiarios da subvención, consonte co disposto polo artigo 22 da Lei 38/20113, de 17 de novembro, xeral de subvencións.6.1 Solicitudes: As asociacións interesadas deberán presentar a solicitude que se recolle no ANEXO I, asinada polo representante da entidade. O representante deberá ser designado pola asociación de veciños nunha reunión da súa xunta directiva onde se acorde solicitar a subvención obxecto desta convocatoria.6.2 Documentación: A solicitude de subvención deberá presentarse acompañada da seguinte documentación: En todos os casos: a. Todos os documentos que se inclúen no modelo ANEXO I b. Certificación orixinal de titularidade da conta bancaria, na que figure a asociación veciñal como titular e se faga constar o número de conta en formato IBAN e máis o código BIC da entidade bancaria. c. Copia do DNI da persoa que asine a solicitude. Se existen modificacións con respecto á documentación presentada para o Rexistro Municipal de Asociacións. d. Copia compulsada do CIF da asociación e. Copia compulsada dos estatutos legalizados O Concello poderá solicitar, se o considera oportuno para a resolución do procedemento, calquera outro documento que estime conveniente, así como a comprobación dos datos recollidos na solicitude. No caso de non entregar a documentación orixinal, as copias deberán achegarse debidamente compulsadas.6.3- Asesoramento. As asociacións que o precisen poderán contar co asesoramento do departamento de Relacións Veciñais e dos servizos de animación sociocultural da Rede de Centros do Concello, ata o día anterior ao do remate do prazo de presentación da solicitude,. 7. - LUGAR E PRAZO DE ADMISIÓN DE SOLICITUDES.7.1.-As solicitudes, acompañadas da documentación sinalada na base 6.2, poderán presentarse nas oficinas de rexistro do Concello: • Rexistro xeral: rúa Presidente Salvador Allende, 4 baixo (Galeras) • Rexistro auxiliar do ENSANCHE: rúa Frei Rosendo Salvado, 14-16 (Centro Sociocultural) • Tamén poderán presentarse nos rexistros e oficinas ás que se refire artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común Neste caso deberá remitirse, dentro do prazo límite de presentación de solicitudes, unha copia da instancia, debidamente presentada, ao número de Fax 981 542 351 7.2-O prazo de admisión de solicitudes será de 20 días naturais, contados a partir do día seguinte ao da publicación destas bases no Boletín Oficial da Provincia da Coruña.7.3-O modelo de solicitude poderá descargarse desde a web municipal, www.santiagodecompostela.org 8. - TRAMITACIÓN O departamento de Relacións Veciñais do Concello revisará os expedientes de solicitude e verificará que conteñen a documentación esixida; se está incompleta ou defectuosa, requirirase ao solicitante para que no prazo de dez días hábiles achegue a documentación necesaria ou corrixa os defectos observados, facéndolle saber que, no caso de incumprimento, a súa solicitude arquivarase sen máis trámite (art.71 da Lei 30/1992, de 26 de novembro, de réxime xurídico das administracións públicas e do procedemento administrativo común ) 9.- PROCEDEMENTO O procedemento para a concesión das subvencións previstas nas nestas bases axustarase ao establecido na Lei 30/1992, de 26 de novembro, de réxime xurídico das administracións públicas e do procedemento administrativo común, na Lei 9/2007, do 13 de xuño, de subvencións de Galicia, e nas disposicións aplicables da Lei 38/2003, de 17 de novembro, xeral de subvencións e no Real Decreto 887/2006, de 21 de xullo, polo que se aproba o regulamento da citada lei 38/2003. A formulación das propostas de concesión das subvencións corresponderalle á comisión avaliadora, que se constituirá para o efecto e estará integrada por: • Presidente: o concelleiro de Relacións Veciñais ou persoa en quen delegue. • Vogais: i. O director de Relacións Veciñais ii. Un representante da Rede de Centros Socioculturais. iii. Un representante veciñal do Consello de Relacións Veciñais. • Secretario/a: persoal municipal designado ao efecto. O órgano competente para resolver as propostas da comisión avaliadora é a Xunta de Goberno do Concello de Santiago. Calquera alteración das condicións que se teñan en conta para a concesión da subvención e, en todo caso, a obtención concorrente de subvencións, axudas, ingresos ou recursos de financiamento procedentes de outras administracións públicas ou entidades, poderá dar lugar á modificación da resolución de concesión.10.- CRITERIOS DE VALORACIÓN E CONTÍA DA SUBVENCIÓN A Comisión Avaliadora formulará a proposta de concesión ou denegación da subvención, así como a súa contía económica, tendo en conta os seguintes criterios: PUNTUACIÓN MÁXIMA ------------------------------------------------------ 15 puntos. As subvencións obxecto desta convocatoria tramitaranse en réxime de concorrencia competitiva, comparando as solicitudes presentadas e establecendo unha prelación entre elas, consonte cos criterios de concesión establecidos nestas bases e adxudicando co límite fixado na base 2. As solicitudes que acaden 15 puntos optarán á subvención máxima: 1.900,00 €. Para o caso de que ningunha acade esa puntuación, ese importe outorgaráselle ás que obteñan o maior número de puntos. Para o resto de solicitudes, o importe da subvención determinarase prorrateando proporcionalmente en función dos puntos obtidos, tomando como referencia o máximo de 1.900,00 €. O Concello só poderá subvencionar o 80% do importe de cada proxecto. Se a asociación recibe outras subvencións, axudas, ingresos ou recursos para financiar esas actividades, (outorgadas por outras administracións ou entidades privadas) deberá acreditarse que a suma da subvención municipal e esas posibles axudas ou subvencións, non supera o 100% do importe da actividade subvencionada.11.- RESOLUCIÓN E NOTIFICACIÓN A proposta de concesión de subvencións elevarase á Xunta de Goberno para a súa resolución. O departamento de Relacións Veciñais notificaralle o acordo aos interesados.12.- XUSTIFICACIÓN A data límite de xustificación será o 11 de novembro de 2015. Poderán entregar xustificantes de pago con datas comprendidas entre o 1 de xaneiro e o 10 de novembro de 2015. Se non se presenta a xustificación no prazo sinalado, incoarase expediente de anulación do correspondente compromiso de gasto, o que levará a perda do dereito de cobro de subvención. Para a xustificación da subvención, as entidades beneficiarias deberán presentar (por Rexistro) o formulario ANEXO II asinado polo representante da asociación designado para a tramitación da subvención. Xunto co formulario citado achegarase a seguinte documentación: 1. Memoria xustificativa do cumprimento das condicións impostas na concesión da subvención con indicación das actividades, atendendo con especial interese ao número de participantes e aos resultados obtidos. Esta memoria deberá estar debidamente asinada por parte do representante da asociación.2. Relación de gastos de actividades 3. Relación de gastos de funcionamento 4. Certificación relativa á solicitude e concesión de outras axudas para a mesma finalidade 5. Facturas orixinais ou copias compulsadas, achegando a acreditación do pagamento de cada unha delas mediante transferencia bancaria, cheque, etc. e acompañando o documento que xustifique o pago. De acordo co que dispoñen as bases de execución do orzamento municipal nos seu artigo 26.7, a acreditación do pago dos gastos subvencionados, realizarase por algunha das seguintes formas: • Preferentemente mediante transferencia bancaria, mediante copia do resgardo de cargo no que deberá figurar no concepto da transferencia o número da factura ou o concepto do pagamento. • Cheque: Ademais da copia do cheque firmado, xustificarase mediante copia do extracto bancario do cargo en conta correspondente ao cheque. • Efectivo: Só se admitirá o pago en metálico para aqueles gastos que pola súa natureza non poidan ser pagados baixo outra modalidade, non podendo superar en ningún caso a contía de seiscentos euros (IVE incluído). Xustificarase mediante factura ou recibín asinado polo acredor indicando a data de aboamento, debendo figurar a expresión “recibín”, “cobrado” ou “pagado”, a data de cobro e o selo da empresa ou sinatura.6. Acreditación de que se publicitou a colaboración do Concello nas actividades obxecto de subvención (presentando folletos informativos, boletíns, dípticos.) Os documentos presentados serán orixinais ou copias compulsadas. Para a xustificación deberá terse en conta o seguinte: - Deberá acreditarse que se trata de gastos xa realizados e pagados. Considérase gasto realizado, segundo o artigo 31.2 da Lei Xeral de Subvencións, o efectivamente pagado con anterioridade á finalización do período de xustificación determinado pola norma reguladora de subvención. - Os gastos deben cumprir co obxecto e finalidade da subvención. - Todas as facturas deberán referirse a gastos realizados entre o 1 de xaneiro de 2015 e a data límite de xustificación. - Independentemente da contía da subvención concedida haberá que xustificar a totalidade do orzamento do gasto que foi presentado no momento de solicitar a subvención. - En caso de que non se xustifique debidamente a totalidade do orzamento presentado, a cantidade da subvención concedida reducirase de forma proporcional. - Se a xustificación fora presentada a través de medio distinto de calquera dos rexistros municipais do Concello de Santiago deberá remitirse, dentro do prazo límite de presentación de solicitudes, unha copia da instancia, debidamente presentada, ao número de Fax 981 542 351. Poderase autorizar o cambio de obxecto, sempre que se manteña a finalidade da subvención, e previa solicitude razoada da asociación beneficiaria. Toda alteración das condicións que se tiveron en conta para a concesión da subvención e, en todo caso, a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.13.- PAGAMENTO Unha vez cumpridas as esixencias de xustificación documental citadas nestas bases, a xustificación será obxecto de informe e proposta do órgano xestor, remitíndose o expediente a Intervención para que emita o preceptivo informe de fiscalización. Se é favorable, a Xunta de Goberno Local resolverá a súa aprobación e tramitarase a correspondente orde de pagamento. Non se poderá realizar ningún pago se a asociación non está ao corrente das súas obrigas fiscais coa Axencia Estatal da Administración Tributaria, a Tesourería Territorial da Seguridade Social, a Comunidade Autónoma de Galicia e co Concello de Santiago de Compostela.14.- INCUMPRIMENTOS A falta de presentación da documentación xustificativa no prazo estipulado suporá a perda da subvención e conlevará as demais responsabilidades previstas na Lei Xeral de Subvencións.15.- RESPONSABILIDADES E RÉXIME SANCIONADOR Os beneficiarios da subvención quedarán sometidos ás responsabilidades e réxime sancionador sinaladas no título IV da Lei Xeral de Subvencións. Para efectuar unha mellor valoración das solicitudes e a resolución do expediente, o Concello poderá dispor que se efectúen as comprobacións que considere oportunas para acreditar a veracidade do datos presentados polos solicitantes. Os beneficiarios, baixo a súa responsabilidade, estarán obrigados a comunicarlle ao Concello a obtención de subvencións ou axudas para a mesma finalidade procedentes de calquera administración pública ou ente público ou privado. Disposicións derradeiras Primeira.- Calquera interpretación destas bases reguladoras será realizada pola comisión avaliadora definida no punto 9. Segunda.- Para o non previsto nestas bases será de aplicación a Lei 38/2003 xeral de subvencións e o RD 887/2006 que aproba o regulamento de dita lei, e a Lei 9/2007, de 13 de xuño, de subvencións de Galicia.” Santiago de Compostela, 3 de agosto de 2015 Asdo.: María Rozas Pérez Alcaldesa en funcións do Concello de Santiago de Compostela